කොරෝනා වෛරසයට එරෙහි ඔක්ස්ෆර්ඩ් ඇස්ට්‍රාසෙනෙකා එන්නතේ දෙවන මාත්‍රාව අප්‍රේල් 10 වනදා සිට ලබාදෙන බව ඖෂධ නිෂ්පාදන, සැපයුම් හා නියාමන රාජ්‍ය අමාත්‍ය මහාචාර්ය චන්න ජයසුමන ප්‍රකාශ කළා.පූනේ හි සීරම් ආයතනයේ නිෂ්පාදනය කරන ඔක්ස්ෆර්ඩ් ඇස්ට්‍රාසෙනෙකා කොවිෂීල්ඩ් එන්නත අපනයනය නතර කිරීමට තීරණය කර ඇති බවට ජාත්‍යන්තර මාධ්‍ය වාර්තා කර තිබුණ ද එය මෙරට තුල දෙවන මාත්‍රාව ලබාදීමේ කටයුතුවලට බාධාවක් නොවන බවයි ඔහු කියා සිටියේ.මේ අතර, බෙන්තොට ප්‍රදේශයේ සංචාරක හෝටලයක නිරෝධායනයට ලක්වෙමින් සිටි පුද්ගලයෙකුට යුද හමුදා නිලධාරියෙකු සිදුකළ බව කියන පහරදීමක් සම්බන්ධයෙන් යුද හමුදා පොලීසිය සහ බෙන්තොට පොලීසිය පරීක්ෂණයක් ආරම්භ කර තිබෙනවා.